GiliGold/VAD_KnessetCorpus huggingface dataset:
יעקב מרגי:
הרוויזיה לא נתקבלה.
יעקב מרגי:
ההחלטה הקודמת בעינה – להעביר את הנושא מוועדת החוקה, חוק ומשפט לוועדת העבודה, הרווחה והבריאות, בראשותו של חבר הכנסת שרוני.
יעקב מרגי:
הישיבה נעולה, אני מאוד מודה לכם על ההשתתפות.
יעקב מרגי:
בוקר טוב, אני מתכבד לפתוח את ישיבת ועדת הכנסת, ישיבה מספר 110.
יעקב מרגי:
על סדר היום ערעורים על החלטת יושב-ראש הכנסת והסגנים שלא לאשר דחיפות הצעות לסדר היום.
יעקב מרגי:
ראשון המערערים הוא חבר-הכנסת דב חנין, בנושא ההחלטה לדחות הצעה על פליטי דרפור, וכן של חבר-הכנסת רן כהן – שאיננו נוכח – אז הערעור שלו לא ידון.
יעקב מרגי:
אנחנו דנים כרגע בערעור של חבר-הכנסת חנין.
דב חנין:
תודה רבה, אדוני היושב-ראש.
דב חנין:
אני רוצה לבקש את הסכמתכם לאשר בהסכמה את הבאתה של הסוגיה הזאת למליאת הכנסת משתי סיבות.
דב חנין:
אנחנו מדברים על דבר שיש לו חשיבות מאוד גדולה, ויש לגביו רגישות ציבורית גדולה.
דב חנין:
אני מלווה את עניינים של פליטי דרפור, אבל אני יודע שיש לא מעט חברי-כנסת נוספים שמעורבים בסוגיה הזאת ופעילים בעניין הזה.
דב חנין:
אנחנו נתקלים במציאות קשה, של אנשים שהם קורבנות של רצח עם שמתנהל בדרפור.
דב חנין:
מספר מועט מהם הגיע לארץ, אבל המעטים שהגיעו יושבים ברובם הגדול בבתי כלא, למרות שהם לא עבריינים ולמרות שיש פתרונות אחרים לבעיות אחרים.
דב חנין:
הדבר הזה חשוב מאוד, לדעתי, ודאי למדינת ישראל שהוקמה כמדינה של פליטים.
דב חנין:
יש לנו חובה מוסרית, גם כלפי עצמנו וכלפי ההיסטוריה שלנו, כעם, כי לא רחוקים הימים שבהם היהודים היו אלה שהתדפקו על דלתותיהן של מדינות העולם ולא יכלו לקבל מענה בשום מקום.
דב חנין:
אני חושב שכמדינה שהוקמה כמדינה של פליטים כאלה, אנחנו צריכים להיות מאוד ערניים וקשובים לבעיה כזאת ואי אפשר להשלים עם מצב מתמשך – אני אומר את זה בעדינות – שבפועל הוא סוג של התעללות באנשים האלה.
דב חנין:
זה מבחינת היבט החשיבות.
דב חנין:
מבחינת היבט הדחיפות, אנחנו מדברים על שאלות שבהן אפשר היום לקבל החלטות.
דב חנין:
ההחלטות האלה אפשריות, זה לא בשמים, זה ניתן לביצוע.
דב חנין:
נראה לי שדווקא אמירה ברורה של הכנסת יכולה לתרום להחלטה כזאת.
דב חנין:
כמו שאני מבין, הדברים תקועים בין רשויות שונות.
דב חנין:
אף אחד לא אומר שהוא מתנגד לטפל בעניין פליטי דרפור, אבל בפועל הדברים לא קורים כפי שצריך ולכן נראה לי שהחלטה ברורה של הכנסת ראויה בעניין הזה.
דב חנין:
משתי הסיבות האלה אני מבקש לאשר את העלאת הנושא על סדר היום.
דב חנין:
אני רוצה להוסיף ולומר שעיינתי במהדורה הטנטטיבית של סדר היום של הכנסת ביום רביעי, והוא בסך הכל לא סדר יום עמוס במיוחד.
דב חנין:
זאת אומרת, אפשר בהחלט לשלב הצעה נוספת של עוד כמה דקות שתעסוק בנושא שיש לו חשיבות ציבורית כל כך גדולה.
יעקב מרגי:
נציג הנשיאות, חבר-הכנסת אדלשטיין, בבקשה.
יולי יואל אדלשטיין:
תודה רבה אדוני היושב-ראש, אדוני המערער.
יולי יואל אדלשטיין:
אני כאן בניגוד עניינים מוחלט, כי למען גילוי נאות אני חייב לומר שהייתי ראשון המגישים של ההצעה לסדר בנושא פליטי דרפור.
יולי יואל אדלשטיין:
הסיבה היחידה שאני לא יכול לומר לחבר הכנסת חנין "כל מילה בסלע" היא שאני נציג הנשיאות כרגע.
יולי יואל אדלשטיין:
בנימה יותר רצינית, מבחינה פרוצדורלית, אושרו כמקובל, חמש הצעות לסדר היום לדיון דחוף במליאה.
יולי יואל אדלשטיין:
הנימוק השני, שהעלו כמה מחברי הנשיאות – לא כולם – רגישות ציבורית של קיום דיון כזה בכנסת.
יולי יואל אדלשטיין:
אלה הדברים שאני יכול למסור בשם הנשיאות.
יולי יואל אדלשטיין:
ההחלטה היא בידי הוועדה.
יעקב מרגי:
אושר המספר הרגיל של הצעות לסדר היום?
יולי יואל אדלשטיין:
אמרתי שאושרו חמש הצעות לסדר היום.
יעקב מרגי:
מי בעד אישור הערעור, שיחול גם על הערעור של חבר-הכנסת כהן?
יעקב מרגי:
בעד - רוב נגד - אין נמנעים – אין הערעור התקבל
יעקב מרגי:
בהיעדר מתנגדים, הערעור התקבל.
יעקב מרגי:
זה נושא חשוב ביותר.
יעקב מרגי:
ערעור של חברת הכנסת שלי יחימוביץ בנושא ממצאי דוח מבקר המדינה השנה
יעקב מרגי:
הנושא הבא הוא ערעור של חברת הכנסת שלי יחמוביץ.
יעקב מרגי:
חברת הכנסת יחימוביץ צריכה לצאת בעוד רגע לוועדה שלה, הוועדה לזכויות הילד ולכן נקיים דיון בקצרה.
שלי יחימוביץ':
ביקשתי לקיים דיון על ממצאי דוח מבקר המדינה בעניין הפיקוח על המעונות לחוסים.
שלי יחימוביץ':
הבקשה שלי נדחתה בטענה שהנושא יעלה לוועדה לביקורת המדינה.
שלי יחימוביץ':
דיון בוועדה לביקורת המדינה הוא לא תחליף לדיון במליאה.
שלי יחימוביץ':
מדובר בהצעה דחופה מכיוון שבפתח עומדת הפרטה של שני מעונות לחוסים, וממצאי המבקר לגבי הפיקוח על ההפרטה הם מאוד קריטיים לעצם ההפרטה.
שלי יחימוביץ':
המבקר טוען שמוסדות כאלה מופרטים בלי שיהיה פיקוח של המדינה, וכך החלשים ביותר: מפגרים, נכים, מופקרים לחסדיהם של בעלי עסקים שמתפעלים את המעונות בלי שום ביקורת של המדינה.
יעקב מרגי:
התייחסות קצרה של חבר-הכנסת רן כהן.
רן כהן:
אדוני היושב-ראש, מכיוון ושימשתי פעמיים יושב-ראש הוועדה לביקורת המדינה, גם אני נדהמתי מכך שלמרות שהדוחות מוגשים לוועדה לביקורת המדינה, הכנסת דנה בממצאי הדוח במליאתה.
רן כהן:
למרות תדהמתי, זה נוהג שקיים מימים ימימה, שגם המליאה דנה בדוחות, ללא קשר לזה שהדוח נדון בפרטיו ובסעיפיו בוועדה לביקורת המדינה.
רן כהן:
לכן, לעניות דעתי, זאת בקשה נכונה.
יעקב מרגי:
עמדת הנשיאות, בבקשה.
יולי יואל אדלשטיין:
יש לי הערה קצרה, פרוצדורלית לגמרי, בלי להיכנס למהות הנושא ולחשיבותו.
יולי יואל אדלשטיין:
אני חולק על ידידי, חבר-הכנסת רן כהן.
יולי יואל אדלשטיין:
למיטב זכרוני, לא היה תקדים שהנשיאות אישרה לדיון דחוף נושא של דוח מבקר המדינה בטרם הוא נדון בוועדה לביקורת המדינה.
יולי יואל אדלשטיין:
יכול להיות שהדיונים היו באישור ועדת הכנסת.
שלי יחימוביץ':
הדוח כבר נדון בוועדה לביקורת המדינה.
יולי יואל אדלשטיין:
אם הדוח נדון בוועדה אני לא רואה סיבה לדחייה.
יולי יואל אדלשטיין:
הסיבה שהועלתה בנשיאות היא שהנושא הזה עובר לוועדה לביקורת המדינה.
יעקב מרגי:
מי בעד אישור הערעור?
יעקב מרגי:
בהיעדר מתנגדים ונמנעים אני קובע שהערעור התקבל.
יעקב מרגי:
3.
יעקב מרגי:
ערעור של חבר-הכנסת מוחמד ברכה בנושא החלטת עיריית ירושלים לבנות 20,000 יחידות דיור מעבר לקו הירוק
יעקב מרגי:
יש בקשה של חבר-הכנסת מוחמד ברכה.
יעקב מרגי:
בעקבות הבחירות להסתדרות נבצר ממנו להגיע לוועדה, לכן הוא מבקש שחברו לסיעה, חבר-הכנסת דב חנין, ינמק את הערעור.
יעקב מרגי:
החברים מאשרים לדון בערעור?
גדעון סער:
אני לא רוצה לדחות מטעם פרוצדורלי, אבל לדעתי זה לא טעם טוב.
גדעון סער:
אבל בסדר, אין לי בעיה.
יעקב מרגי:
בבקשה, חבר-הכנסת חנין.
דב חנין:
אדוני היושב-ראש, הסוגיה שהועלתה כהצעה דחופה לסדר היום מדברת על החלטה לבנות 20,000 יחידות דיור בשכונות חדשות במזרח ירושלים.
דב חנין:
אני רוצה לומר לכם, חבריי חברי-הכנסת, שיש לנו פה משחק מאוד עדין בסוגיות, שלפעמים פונים אלינו בקשר אליהן ומבקשים את ההתחשבות שלנו.
דב חנין:
למשל, אתמול קיימה הכנסת דיון בנושא יום ירושלים.
דב חנין:
לנו יש דעה אחרת בנושא יום ירושלים, אבל במסגרת כללי המשחק לא השתמשנו בזירה של הדיון החגיגי בכנסת כדי להביע את עמדתנו בסוגיות של ירושלים.
דב חנין:
אבל יש לנו עמדה, והעמדה במקרה הזה גם ראויה להצעה דחופה לסדר.
דב חנין:
יש באמת החלטה חדשה, מאוד חשובה, לבנות 20,000 יחידות דיור במזרח ירושלים.
דב חנין:
זה גם חשוב, גם דחוף, זה מתאים לדיון בכנסת, ואני חושב שדווקא בשבוע שבו הכנסת ציינה את יום ירושלים צריך לכבד את כל כללי המשחק.
דב חנין:
זאת אומרת, אם האופוזיציה – במקרה הזה אנחנו אופוזיציה משמאל – מכבדת את הפניות של הרוב למתכונת מסוימת של התייחסות לאירועים, גם אתם צריכים לאפשר לנו את הערוץ הקטן והמועט שיש לנו בכדי להביע את עמדותינו בדיוק בסוגיות האלה, אבל במתכונת שלנו.
רן כהן:
צריך גם לתת אפשרות לממשלה לנמק את החלטה.
יעקב מרגי:
חבר-הכנסת סער, בבקשה.
גדעון סער:
יסלח לי ידידי, חבר-הכנסת דב חנין, אבל ההנמקה שלו מעידה מדוע צריך להצביע נגד הערעור.
גדעון סער:
כאשר אומרים: דווקא בשבוע של יום ירושלים אנחנו צריכים לערער על איחוד ירושלים או על זכותנו לבנות בכל חלקיה – אז אין כאן דחיפות כי, ברוך השם, אין שנה ב-40 השנים האחרונות שלא בנו במזרח ירושלים, ואני מאמין ומקווה שכך יהיה גם ב-40 השנים הבאות.
גדעון סער:
אני חושב שכאשר מתריסים, קל וחומר בשבוע של יום ירושלים, שצריך לאשר להם - אז לא.
גדעון סער:
אני מכבד, כמובן כל דעה, אבל יש שוליים מאוד צרים – לצערי, היו סיעות שהודיעו אתמול שהן מחרימות את הטקס לאיחוד ירושלים במליאה הכנסת - ואנחנו איננו צריכים לאשר זאת על מנת לתת במה לאותו מסר פוליטי, שמחליש את הריבונות שלנו בירושלים.
גדעון סער:
מעבר לכל הדברים, יש גם חוק ירושלים.
גדעון סער:
אנחנו נמצאים בירושלים, בשטח שהשיפוט, החוק והמינהל של מדינת ישראל הוחל עליו.
גדעון סער:
מי שרוצה – שינסה לשנות את החוק.
יעקב מרגי:
עמדת הנשיאות, חבר-הכנסת אדלשטיין.
יולי יואל אדלשטיין:
אין לי הרבה מה להוסיף.
יולי יואל אדלשטיין:
גם הנשיאות שקלה את האופי המיוחד של השבוע, וגם באופן פרוצדורלי, כבר הוגשו חמש הצעות דחופות לסדר היום, שאני חייב לציין שברובן ככולן היו יותר מציעים מיותר סיעות מאשר בהצעה הזאת.
יעקב מרגי:
תודה, אדוני.
יעקב מרגי:
הצבעה בעד – אין נגד – 5 נמנעים - אין הערעור נדחה
יעקב מרגי:
תודה, הערעור נדחה.
יעקב מרגי:
תודה לכולם, אני נועל את הישיבה.
יעקב מרגי:
בוקר טוב, חברותי וחברי חברי הכנסת.
יעקב מרגי:
בפתיחת הדיון אני מבקש לשלוח תנחומים לחברת הכנסת רוחמה אברהם על מות אביה.
יעקב מרגי:
אנחנו מאחלים לה מכאן שלא תוסיף לדאבה עוד, בעזרת השם.
יעקב מרגי:
אני מתכבד לפתוח את ישיבת ועדת הכנסת, ישיבה מס' 111.
יעקב מרגי:
על סדר-היום: קביעת מסגרת הדיון להצעות להביע אי-אמון בממשלה.
יעקב מרגי:
סיעות הליכוד, איחוד-לאומי-מפד"ל, יהדות התורה, ובל"ד-רע"מ-תע"ל-חד"ש הגישו ליושבת-ראש הכנסת הצעות להביע אי-אמון בממשלה.
יעקב מרגי:
נסים זאב: האם אפשר פעם לקבל החלטה שדוחים את האי-אמון?
יעקב מרגי:
למה צריך לדון רק על מספר הדקות?
יעקב מרגי:
נדון באופן רציני האם האי-אמון הוא לעניין, הוא לגופו, האם מתאים בערב חג השבועות להציע אי-אמון בממשלה.
יעקב מרגי:
גדעון סער: היום זה לא ערב חג.
יעקב מרגי:
מחר ערב חג.
יעקב מרגי:
נסים זאב: היום זה נקרא ערב חג.
יעקב מרגי:
מחר בלילה מתחיל החג.
יעקב מרגי:
היו"ר יעקב מרגי: תגיש בקשה לשינוי התקנון – שלוועדת הכנסת תהיה סמכות לדון ולקבוע האם האי-אמון הוא רציני או לא רציני.
יעקב מרגי:
רבותי, אני ממשיך.
יעקב מרגי:
נסים זאב: אני יכול לבקש שיתקיים דיון בנושא הזה?
יעקב מרגי:
היו"ר יעקב מרגי: אחרי שאני אסיים לקרוא.
יעקב מרגי:
נסים זאב: לא.
יעקב מרגי:
עכשיו אני מבקש – לפרוטוקול.
יעקב מרגי:
אני מבקש שיתקיים דיון רציני בוועדת הכנסת האם בכל שבוע חייבת ועדת הכנסת לקבל את הצעת האי-אמון.
יעקב מרגי:
שוועדת הכנסת תדון ותחליט.
יעקב מרגי:
היו"ר יעקב מרגי: אני מציע לך להגיש בקשה לשינוי התקנון.
יעקב מרגי:
רבותי, הצעת האי-אמון הראשונה: אופן התמודדותה של הממשלה מול ירי הקסאמים על שדרות, אשקלון ויישובי הנגב המערבי, של הליכוד; המועמד להרכיב את הממשלה הינו חבר הכנסת בנימין נתניהו.
יעקב מרגי:
הצעת אי-אמון שנייה: עיכוב בבניית המיגון ביישובי עוטף עזה ושדרות על אף הידרדרות המצב הביטחוני באזור, של איחוד לאומי-מפד"ל; המועמד להרכיב את הממשלה הינו חבר הכנסת בנימין אלון.
נסים זאב:
סליחה.
נסים זאב:
העיכוב עכשיו על-ידי גאידמק.
נסים זאב:
השאלה - - - היו"ר יעקב מרגי: תגיש הצעה חמישית לאי-אמון.
נסים זאב:
הצעה שלישית לאי-אמון: חילול השבת ברכבת ישראל, של יהדות התורה; המועמד להרכיב את הממשלה הינו חבר הכנסת יעקב ליצמן.
נסים זאב:
הצעה רביעית לאי-אמון: מדיניות הריסת הבתים במגזר הערבי והכוונה להריסת בתים בכפר קאסם, טייבה, יפו, רמלה, לוד והנגב, של בל"ד-רע"מ-תע"ל-חד"ש; המועמד להרכיב את הממשלה הינו חבר הכנסת ג'מאל זחאלקה.
נסים זאב:
ההצעות יידונו היום בישיבת הכנסת, יום שני, כשיש הסכמה בין הקואליציה לאופוזיציה.
נסים זאב:
סוכם שהמסגרת תהיה של עשר דקות למציעים, שלוש דקות לכל סיעה.
נסים זאב:
יורם מרציאנו: איפה חברי הכנסת הערבים?
נסים זאב:
לא ראיתי אותם מגישים הצעה על כך שיורים טילים על ילדים בשדרות.
נסים זאב:
היו"ר יעקב מרגי: הערתך – ראוי שתישמע אחרי שנקיים הצבעה.
נסים זאב:
קולט אביטל: צריך להזכיר שהיום פותחים את ישיבת המליאה בשעה 15:00.
נסים זאב:
קריאות: - - - יורם מרציאנו: כי הילדים שלנו לא פחות חשובים מהילדים בעזה.
נסים זאב:
אני דואג גם לילדים בעזה וגם לילדים שלי.
נסים זאב:
הגיע הזמן שהם יתחילו להשמיע את קולם בעניין הזה – ואני אומר את זה כמישהו שמאוד מכבד אותם.
נסים זאב:
זהבה גלאון: תגיד את זה מעל הדוכן.
נסים זאב:
יורם מרציאנו: אני אגיד את זה, ברור שאני אגיד.
יעקב מרגי:
אנחנו מצביעים על הצעת ועדת ההסכמות לגבי מסגרת דיון של שלוש דקות לכל סיעה, עשר דקות למציעים.
יעקב מרגי:
מי בעד?
יעקב מרגי:
ה צ ב ע ה בעד – פה אחד
יעקב מרגי:
פה אחד, אושרה הצעת מסגרת הדיון – עשר דקות למציעים ושלוש דקות לכל סיעה.
יעקב מרגי:
חבר הכנסת יורם מרציאנו, אני חושב שההערה שלך היתה במקום.
יעקב מרגי:
יורם מרציאנו: אני אגיד את זה במליאה היום.
יעקב מרגי:
במסגרת הצעות האי-אמון, אני מתכוון להשיב בשם סיעת העבודה, ואני אגיד את זה.
יעקב מרגי:
היו"ר יעקב מרגי: רבותי, ישיבה ועדת הכנסת הסתיימה.
יעקב מרגי:
כנראה שנצטרך לכנס היום שוב – באישור היושבת-ראש – את ועדת הכנסת לאישור פטור מחובת הנחה של כמה הצעות חשובות.
יעקב מרגי:
גדעון סער: לְמָה?
יעקב מרגי:
היו"ר יעקב מרגי: כל מיני פטורים לחוקים.
יעקב מרגי:
זהבה גלאון: איזה?
יעקב מרגי:
גדעון סער: אדוני יכול לתת לנו מושג?
יעקב מרגי:
זהבה גלאון: מה קרה שבאמצע היום מכנסים ועדת כנסת?
יעקב מרגי:
גדעון סער: הרי כל השבוע הפרלמנטרי הוא בן יום אחד.
יעקב מרגי:
מתוך זה, המליאה מתחילה בשעה 15:00- במסגרת הסכמות שהיו.
יעקב מרגי:
עכשיו אנחנו נמצאים אחרי השעה 10:00 בבוקר, ואתה אומר לנו שבאיזושהי נקודה עד השעה 15:00 נצטרך לכנס את הוועדה, אז על מה?
יעקב מרגי:
מה יכול להיות כל כך דחוף?
יעקב מרגי:
היו"ר יעקב מרגי: יש הצעת חוק ממשלתית בעיבוד, שהיא דחופה.
יעקב מרגי:
גדעון סער: מה?
זהבה גלאון:
איזו?
זהבה גלאון:
אנחנו חברי הוועדה.
זהבה גלאון:
גדעון סער: זה סוד?
זהבה גלאון:
היו"ר יעקב מרגי: רבותי, אני לא יודע.
זהבה גלאון:
אני לא רוצה לומר לכם דברים לא מדויקים.
זהבה גלאון:
נאמר לי שכנראה יהיו כמה הצעות חוק של חברי כנסת.
זהבה גלאון:
זהבה גלאון: חוק נהרי?
זהבה גלאון:
היו"ר יעקב מרגי: גם, בין היתר.
זהבה גלאון:
גדעון סער: חוק נהרי כבר פה.
זהבה גלאון:
היו"ר יעקב מרגי: יש הצעת חוק של חברת הכנסת רונית תירוש – אני לא בקי.
זהבה גלאון:
יורם מרציאנו: מה אמרת?
זהבה גלאון:
יש דחייה של הבחירות לנשיאות?
זהבה גלאון:
היו"ר יעקב מרגי: לא, זה לא על סדר-היום.
זהבה גלאון:
גדעון סער: אני רק אעדכן את חברי הוועדה שבישיבה בבוקר, עלתה סוגיית הבחירות לנשיאות.
זהבה גלאון:
סוכם שהיום תבוא לנשיאות הצעה, ובעקבותיה יישלח מכתב פורמלי לכל חברי הכנסת – בין התאריכים 13 או 14 ביוני.
זהבה גלאון:
האופוזיציה הביעה את עמדתה שראוי שהבחירות יתקיימו ב-13 ביוני, ולא לכנס את הכנסת באופן מיוחד ביום נפרד, וזה יוכרע היום בישיבת הנשיאות.
זהבה גלאון:
היו"ר יעקב מרגי: נחה דעתנו.
זהבה גלאון:
תודה רבה, הישיבה נעולה.
יעקב מרגי:
אני מתכבד לפתוח את ישיבת ועדת הכנסת.
יעקב מרגי:
על סדר היום, בקשה להקדמת הדיון בהצעת חוק חינוך ממלכתי (תיקון מס' 8) (השתתפות רשויות מקומיות בתמיכה במוסדות חינוך מוכרים לא רשמיים), התשס"ו-2007, לפני הקריאה השנייה והשלישית.
אריאל דרעי:
כפי שאמרתי בדיון הקודם המצב החוקי היום מאפשר לרשויות מקומיות לתמוך אך ורק במוסדות חינוך מוכרים שאינם רשמיים, זה באמצעות קריטריונים והליך תמיכה מה שמסרבל את העניין ונוצר מצב שרשויות מקומיות חדלו מלתקצב מוסדות חינוך מוכרים וזה הגיע למצב כמו באור יהודה שתלמידים לומדים ללא חשמל וללא תנאים מינימליים ולכן נוצר צורך דחוף בחקיקת החוק.
יעקב מרגי:
מי בעד מתן פטור לפי בקשת הממשלה?
יעקב מרגי:
בהעדר מתנגדים ונמנעים אושר פה אחד מתן פטור להצעת החוק לפני הקריאה השנייה והשלישית, תודה.
יעקב מרגי:
אני מתכבד לפתוח את ישיבת ועדת הכנסת, ישיבה מספר 113.
יעקב מרגי:
על סדר-היום בקשת חברת הכנסת רונית תירוש להקדמת הדיון בהצעת חוק התכנון והבניה (תיקון-שימור אתרי ומתקני ספורט בעלי חשיבות הסטורית), התשס"ז-2007 (פ/2590/17), לפני הקריאה הטרומית.
יעקב מרגי:
חברת הכנסת רונית תירוש, מדוע זה חשוב?
יעקב מרגי:
אנא נמקי את הדחיפות.
רונית תירוש:
אני פותחת בתודה על שהגעתם.
רונית תירוש:
הדחיפות נובעת מכך שיש החלטה של ראש עיריית תל-אביב להרוס את בניין אוסישקין.
רונית תירוש:
מדובר בבניין ששירת רבות, תלמידים, בוגרים ובוגרות שלא ניתנה להם חלופה אחרת.
רונית תירוש:
המקום משמש היום גם כמתנ"ס.
רונית תירוש:
הצעת החוק עוסקת בשימורם של אתרי ומתקני ספורט היסטוריים בעלי חשיבות להתפתחות תרבות הספורט, וזאת תחת פיקוחה של ועדה ארצית אשר תעסוק בבחירתם והכרזתם של אתרי ספורט מיועדים לשימור.
רונית תירוש:
זאת, על מנת להנחיל מורשת היסטורית, ספורטיבית-תרבותית לדורות הבאים ולדור העתיד של הספורטאים.
יעקב מרגי:
מי בעד לאשר מתן פטור מחובת הנחה?
יעקב מרגי:
ה צ ב ע ה בעד – פה אחד נגד – אין נמנעים – אין בקשת חברת הכנסת רונית תירוש להקדמת הדיון בהצעת חוק התכנון והבנייה (תיקון – שימור אתרי ומתקני ספורט בעלי חשיבות היסטורית), התשס"ז-2007, לפני הקריאה הטרומית, נתקבלה.
יעקב מרגי:
היו"ר יעקב מרגי: הבקשה אושרה.
יעקב מרגי:
ישיבת ועדת הכנסת נעולה.
יעקב מרגי:
אני מתכבד לפתוח את ישיבת ועדת הכנסת, ישיבה מס' 114.
יעקב מרגי:
סעיף ראשון: קביעת מסגרת דיון להצעות להביע אי-אמון בממשלה - בטֵל, ירד מסדר-היום, בשל התחרות הקשה במפלגת העבודה.
יעקב מרגי:
גדעון סער: ולמרות ידיעתנו שתכף יש עוד בחירות שם, ואנחנו יודעים שנבחר שם בסך הכול מישהו עד הבחירות הבאות, שיהיו לפני הבחירות הבאות.
יעקב מרגי:
היו"ר יעקב מרגי: זה מסורתי במפלגת העבודה.
יעקב מרגי:
מזכיר הכנסת אריה האן: למה לפני?
יעקב מרגי:
זה לא פרק זמן?
יעקב מרגי:
אחמד טיבי: ובשל הפנייה שהיתה ממזכירות הכנסת לחבר הכנסת טיבי – שנענה לפנייה – להסיר בשלב זה את האי-אמון.
יעקב מרגי:
אני ממשיך להיות מועמד לראשות ממשלה גם בשבוע הבא.
יעקב מרגי:
אני הסרתי את האי-אמון, לא את המועמדות.
יעקב מרגי:
אני רוצה להודות לחבר הכנסת טיבי, כי במקרה הזה כנראה היה סיכוי לאי-אמון שלו, והוא בכל זאת נענה לבקשת המזכירות.
יעקב מרגי:
הנושא על סדר-היום הוא בקשות חברי הכנסת לפטור מחובת הנחה מוקדמת של הצעות חוק.
יעקב מרגי:
הראשונה היא הצעת חוק שלילת תשלומים לחבר הכנסת שחשוד בעבירה נגד ביטחון המדינה (תיקוני חקיקה), התשס"ז-2007, הצעת חבר הכנסת דוד רותם וקבוצת חברי הכנסת.
יעקב מרגי:
חבר הכנסת דוד רותם יסביר לנו מדוע הוא מבקש פטור מחובת הנחה מוקדמת.
יעקב מרגי:
אחמד טיבי: איך אתה מקיים דיון כשאין קוורום?
יעקב מרגי:
אין קוורום.
יעקב מרגי:
דוד רותם: החשיבות במהירות חקיקת החוק הזה היא שהציבור במדינת ישראל לא יכול לחיות במצב שבו יש חברי כנסת שחשודים בפגיעה בביטחון המדינה, הם לא מתייצבים לצורך חקירה משום שהם לא תמיד נמצאים בארץ, ומצד שני קופת המדינה משלמת להם תשלומים כפנסיה וכהטבות, וכל מיני דברים כאלה.
יעקב מרגי:
אנחנו מבינים את הצעת החוק.
יעקב מרגי:
מה הדחיפות?
דוד רותם:
הדחיפות היא משום שהעם בישראל איננו יכול לראות שחברי כנסת כאילו דואגים לעצמם.
דוד רותם:
מה חושב העם בישראל היום?
דוד רותם:
העם בישראל אומר: יושבים שם חברי הכנסת, רואים את החברים שלהם פוגעים בביטחון המדינה, ולא עושים כלום, זה לא מעניין אותם.
דוד רותם:
זה דבר שלא יכול לעמוד לא ברגש הציבורי, לא בהבנה המשפטית, ולכן אם הכנסת רוצה שיעריכו את פעולותיה ולחזור למעמדה כגוף שמייצג את אזרחי מדינת ישראל – היא צריכה גם לבטא, ומהר, את רצונם של האזרחים.
דוד רותם:
ומכיוון שאני חושב שרצונם של האזרחים היום הוא שחברי הכנסת יתחילו לבדוק את עצמם ויתחילו לטפל בעצמם – אני חושב שראוי מאוד שהחוק הזה יחוקק במהירות האפשרית, ולא שישכב על שולחן הכנסת 45 יום ואחר כך יימשך עוד זמן, ויימשך ויימשך.
דוד רותם:
לכן, אני חושב שצריך לפטור את הצעת החוק הזאת מחובת הנחה ולהביא אותה להצבעה מייד.
אסתרינה טרטמן:
אני מתייחסת להצעת החוק הזאת בשני היבטים – שהם לא בהכרח שונים, אבל אני מעדיפה לתת פוקוס נפרד לכל אחד מהם.
אסתרינה טרטמן:
כפי שציין חבר הכנסת רותם, בהיבט הציבורי בכלל, אי-אפשר להתעלם מהסוגיה כיוון שבצער רב אני אומרת – כבר בשנים האחרונות יש תחושה קשה בקרב ציבור אזרחי המדינה של אכזבה מנבחריה.
אסתרינה טרטמן:
יש ציפיות בסיסיות שכמעט נמצאות בקונצנזוס במדינה, ואחד מהדברים הבולטים יותר זה נושא הנאמנות למדינה ואזרחות ראויה של כל אזרח, מבלי לתת דגש מסוג של דת, אמונה או לאום, אלא כל אזרח בכל מדינה – מן הראוי שיהיה נאמן למדינתו.
אסתרינה טרטמן:
אנחנו שמענו את רחשי-לב הציבור, שמדבר על הסוגיה מדוע מדינת ישראל, או כנסת ישראל, לא עושה שום דבר כשמדובר בפגיעה של אמון במדינה.
אסתרינה טרטמן:
הצעת החוק הזאת היא הצעת חוק בסיסית, ראשונית, שמתבקשת ומתחייבת כדי להחזיר את האמון שאנו, כנבחרי הציבור, ממלאים את חובתנו כלפי ציבור הבוחרים.
יעקב מרגי:
צריך תשעה חברים קבועים.
אחמד טיבי:
תמשיך לבזבז זמן.
אחמד טיבי:
תמשיך לבזבז זמן - אני מדבר ברצינות עכשיו.
אחמד טיבי:
מתחילת הישיבה אתה מבזבז זמן כדי להעביר את הצעת החוק.
אחמד טיבי:
זה לא ניהול תקין.
אחמד טיבי:
אסתרינה טרטמן: אני ברשות דיבור.
אחמד טיבי:
אדוני היושב-ראש, מה החוצפה הזאת?
אחמד טיבי:
דוד רותם: היא ברשות דיבור - - -
אחמד טיבי:
אני באתי להפריע.
אחמד טיבי:
דוד רותם: מותר לך, זאת לא פעם ראשונה שאתה עושה את זה.
אחמד טיבי:
אחמד טיבי: אתם עושים פלסתר מעבודת הכנסת.
אחמד טיבי:
דוד רותם: אבל אתה גם עושה פלסתר.
אחמד טיבי:
זה שאתה מפריע זאת לא פעם ראשונה.
אחמד טיבי:
אחמד טיבי: - - - תפתחו את הישיבה בזמן.
אחמד טיבי:
קראתם לנו לבוא בשעה 10:00, באנו ב- 10:00.
אחמד טיבי:
היו"ר יעקב מרגי: חבר הכנסת טיבי, אני לא רוצה לקרוא אותך לסדר.
דוד רותם:
אתה נמצא פה – אתה לא יכול לשחק פנימה והחוצה.
דוד רותם:
אחמד טיבי: אני קובע.
דוד רותם:
אני פועל על-פי תקנון.
דוד רותם:
אתם עושים פלסתר מהעבודה.
דוד רותם:
היו"ר יעקב מרגי: אתה עושה בדיוק מה שלא צריך לעשות.
דוד רותם:
אחמד טיבי: למה לא חשוד בעבירות אונס?
דוד רותם:
כל אלה שתומכים בהצעה הזאת, הגנו על קצב.
דוד רותם:
כולם.
דוד רותם:
כל אלה הגנו על קצב.
דוד רותם:
גדעון סער: לא נכון.
דוד רותם:
אחמד טיבי: רובם.
דוד רותם:
דוד רותם: תסתייג.
דוד רותם:
תציע גם אונס.
יעקב מרגי:
חבר הכנסת אחמד טיבי, תודה רבה.
יעקב מרגי:
אתה מוזמן לשבת אם אתה רוצה.
יעקב מרגי:
חברת הכנסת טרטרמן, תשלימי את דברייך.
אסתרינה טרטמן:
ההיבט השני הוא היבט ענייני מהותי.
אסתרינה טרטמן:
לא עולה על הדעת, בשום מדינה בעולם – בשום מדינה בעולם – שאזרח של המדינה ינהג בצורה שאינה ראויה נגד ביטחון המדינה, והמדינה עצמה תשתוק.
אסתרינה טרטמן:
אנחנו רואים את הסיפור של פולארד שהואשם בריגול, לא נגד מדינה עוינת, לא בסיטואציה של מדינה שנחשבת כמדינה עוינת לארצות הברית, אבל עצם המעשה שלו שנתפס כמעשה ריגול, הוביל אותו לגזר-דין כזה שאין עליו סליחה מבחינת האמריקנים.
אסתרינה טרטמן:
בוודאי אנחנו בבית הזה, יודעים את ריבוי הניסיונות - - - קריאות: - - - היו"ר יעקב מרגי: סדרן, אני מבקש – כל מי שמדבר שלא ברשות, בבקשה להוציא אותו.
אסתרינה טרטמן:
בוודאי אנחנו בבית הזה יודעים את ריבוי הניסיונות, ולכן הסוגיה הזאת היא סוגיה שבנפשנו.
אסתרינה טרטמן:
לא יעלה על הדעת שדווקא מדינת ישראל – שמוקפת באויבים – היא תהיה מדינה כל כך פתוחה ונותנת לגיטימציה למי שחשוד בקשר עם מדינות אויב, להמשיך ולכהן, ובוודאי לא בתפקיד ציבורי.
אסתרינה טרטמן:
אדוני היושב-ראש, אני מציעה לתת פטור ולעבור להצבעה.
אליהו גבאי:
האמת היא שזה חוק שהייתי מצפה שחברי הכנסת הערביים ייכנסו לכאן ויתמכו בו כדי להראות לציבור בארץ שהם לא שותפים ושהם מגנים בכל תוקף את מעשי הבגידה של חברי כנסת מכל סוג שהוא.
אליהו גבאי:
דוד רותם: הם לא.
אליהו גבאי:
אבל הם לא.
אליהו גבאי:
שמעת את חבר הכנסת אחמד טיבי, הוא לא.
אסתרינה טרטמן:
בואו נעבור להצבעה, חבל על הזמן.
אליהו גבאי:
הם מעוררים שאט-נפש בציבור הישראלי, בציבור היהודי כאן בארץ, אם הם לא נכנסים ומצטרפים להצעת החוק, זה מחשיד את כולם.
אליהו גבאי:
כאשר הם לא מצטרפים להצעת החוק, זה מחשיד אותם בכך שהם לא מצטרפים.
אליהו גבאי:
לכן, אני מצפה מהם שיצטרפו.
אליהו גבאי:
החוק הזה צריך לעבור ברוב גדול כדי להחזיר את אמון הציבור לכנסת, כי הציבור לא מבין איך יכולים לשמש חברי כנסת כאשר בורחים מחקירה או שיכולים להיתקל בחקירה מסוג זה של פגיעה בביטחון המדינה.
אליהו גבאי:
אני מצטרף ומברך את חבר הכנסת רותם שהגיש את הצעת החוק, ואני מקווה שהוא יזכה לרוב מוחלט, כדי שהכנסת תאמר את אמירתה לגבי התנהגותם של חברי כנסת אשר סרחו ובגדו במדינה שלהם.
אליהו גבאי:
גדעון סער: אדוני היושב-ראש, קודם כול אני חושב שזה נושא שבהחלט מעסיק את הציבור.
אליהו גבאי:
על הנושא הזה ממש אני נשאל כאשר אני מופיע ברחבי הארץ במקומות שונים, ולכן אני מתכוון לתמוך בבקשה של חבר הכנסת רותם.
אליהו גבאי:
אני מבקש לומר – מאחר שעלו כאן טענות כאלה ואחרות – דיון בבקשה לפטור מחובת הנחה הוא דיון שבו כל אחד יכול להתבטא, וזה דבר לגיטימי, ואני רוצה לדחות את ההתקפות על יושב-ראש הישיבה בנקודה הזאת.
אליהו גבאי:
אני חושב שנכון להתחיל את הישיבות בזמן – זאת נקודה שבהחלט נגעתי בה – אבל בהחלט ברגע שהדיון מתחיל, כל אחד מהחברים יכול להביע את דעתו בצורה החופשית, ובסופו של דבר הכלל בדברים האלה הוא שאם יש רוב בכנסת על עניין מסוים, אז בסופו של דבר רואים את הרוב.
אליהו גבאי:
ולכן, כל הדברים האחרים – חבל, אין טעם להלהיט את הרוחות ולקיים ישיבה בצורה לא נינוחה.
אליהו גבאי:
בסופו של דבר, אחר כך זה מוקרן – אנשים מקבלים התרשמות לא נכונה על מה שקורה בכנסת כי בסך הכול את אותם רגעים רגועים ונינוחים שבהם אנשים מתבטאים בשיקול-דעת בישיבות – את אותם רגעים לא מקרינים בערב, אלא מקרינים אך ורק את אותם קטעים שבהם מישהו מתפרץ או מישהו תוקף, חס וחלילה מגדף, אם כי זה גם קרה ואפילו בחדר לא רחוק מכאן, ואני חושב שזה יהיה הרבה יותר נכון אם נוכל גם בנושאים שמעוררים מחלוקת, לדבר ולטעון ביישוב דעת.
אליהו גבאי:
קריאות: - - -
לימור לבנת:
אדוני, אני רק אומר שאני בהחלט תומכת בהצעת החוק של חבר הכנסת דוד רותם.
לימור לבנת:
אני חושבת שאולי חבל שלא היתה הצעה כזאת בספר החוקים קודם לכן, וטוב שחבר הכנסת דוד רותם יזם אותה.
לימור לבנת:
אני רוצה לברך אותך, ואני משוכנעת שהיא תזכה לתמיכה גורפת בכנסת.
לימור לבנת:
תודה לך, אדוני היושב-ראש.
לימור לבנת:
היו"ר יעקב מרגי: תודה.
לימור לבנת:
אני עובר להצבעה.
לימור לבנת:
מי בעד בקשתו של חבר הכנסת רותם לפטור מחובת הנחה מוקדמת את הצעת החוק?
לימור לבנת:
מי נגד?
לימור לבנת:
מי נמנע?
לימור לבנת:
ה צ ב ע ה בעד – 11 נגד – אין נמנעים – אין בקשת חבר הכנסת דוד רותם להקדמת הדיון בהצעת חוק שלילת תשלומים לחבר הכנסת שחשוד בעבירה נגד ביטחון המדינה (תיקוני חקיקה), התשס"ז-2007, לפני הקריאה הטרומית, נתקבלה.
יעקב מרגי:
בהיעדר מתנגדים ונמנעים, בקשתו של חבר הכנסת דוד רותם אושרה.
דוד רותם:
תודה לאדוני.
דוד רותם:
הצעת חוק משפחות חיילים שנספו במערכה (תגמולים ושיקום)(תיקון – ביטול מבחן ההכנסה לשכולים), התשס"ז-2007 (פ/2568/17), הצעת חבר הכנסת מגלי והבה הצעת חוק משפחות חיילים שנספו במערכה (תגמולים ושיקום)(תיקון – ביטול מבחן הכנסה להורים שכולים), התשס"ז-2007 (פ/2552/17), הצעת חברת הכנסת לימור לבנת
יעקב מרגי:
נושא שני על סדר-היום – בקשת חבר הכנסת מגלי והבה לפטור מחובת הנחה את הצעת חוק משפחות חיילים שנספו במערכה (תגמולים ושיקום)(תיקון – ביטול מבחן ההכנסה לשכולים), התשס"ז-2007.
יעקב מרגי:
גדעון סער: אדוני, אני מציע שנחבר את הדיון בסעיפים 2 ו-3, שלמעשה עוסקים באותו נושא.
מגלי והבה:
פחות או יותר.
מגלי והבה:
גדעון סער: במקום לקיים שני דיונים, מאחר שאנחנו צריכים את אותו קוורום.
מגלי והבה:
היו"ר יעקב מרגי: הדיון יהיה אחד, אין ספק.
מגלי והבה:
הצבעות יתקיימו על כל הצעה בנפרד.
מגלי והבה:
חבר הכנסת והבה, בבקשה.
מגלי והבה:
אדוני היושב-ראש, חברי הכנסת, מטרת החוק היא לתקן אפליה בין הורים שכולים לאלמנות – כמובן שמדובר על אלמנות והורים שכולים של חיילי צה"ל בכלל.